**2021 m. Europolo (Europos Sąjungos teisėsaugos agentūros) nuotraukų konkursas**

**Pasiruoškite savo fotoaparatus naujam 2021 m. nuotraukų konkursui „CAPTURE21“**

**ir laimėkite kelionę dviem apsilankyti Europolo būstinėje Hagoje, Nyderlanduose!**

Konkurse gali dalyvauti profesionalūs fotografai ir mėgėjai, dirbantys bet kuriose Europos Sąjungos teisėsaugos institucijose ar teisėsaugos žurnaluose, taip pat šalyse, sudariusiose bendradarbiavimo sutartis su Europolu. Vienas fotografas gali pateikti ne daugiau nei penkias nuotraukas.

Šiais metais pristatome dvi nuotraukų temas :

1. **Saugesnė Europa.** Teisėsaugos pareigūnų darbas, siekiant saugesnės Europos. Veiklos ypatumai kovojant su organizuotu nusikalstamumu: nelegaliu narkotikų ir ginklų platinimu, prekyba žmonėmis, klastotėmis, apmokymai ir pratybos, ugdant teisėsaugos pareigūnų įgūdžius. Teisėsauga vaizduojama abstraktaus, meninio stiliaus nuotraukose.
2. **Europa vėl atsiveria** Visame žemyne įgyvendinamos vakcinacijos programos leidžia Europai vėl pamažu atsiverti. Žmonės vėl keliauja, įmonės vėl atveria duris ir bendruomenės vėl ima bendrauti. Kviečiame fotografus pasidalyti savo nuotraukomis, kuriose įamžintas šis koronaviruso pandemijos etapas. Parodykite, kaip policijos pareigūnai vis dar koreguoja savo darbo metodus, imasi naujų užduočių ir padeda bendruomenėms šiuo pandemijos etapu..

Kiekvienos konkurso temos laimėtojui atiteks 2 dienų kelionė dviem asmenims į Hagą ar Amsterdamą bei apsilankymas Europolo būstinėje Hagoje. Jei vienoje iš temų nebus išrinktas nugalėtojas, papildomas prizas bus suteiktas kitai temai.

Registracijos į konkursą pabaiga: **2021.09.30**

**Registracija internetu:** [**www.europol.europa.eu**](http://www.europol.europa.eu)

***Svarbi Informacija! Prašome išsiųsti užpildytą formą   
per nuotraukų konkurso interneto svetainės puslapį***

**B forma. Asmens sutikimas**

*Visi nuotraukose atpažįstami asmenys turi suteikti patvirtinimą raštu,*

*leidžiantį naudoti nuotraukas su jų atvaizdais, užpildant vieną iš šių formų.*

**Vardas, pavardė:**

**Elektroninis paštas:**

**Telefonas:**

**Pašto adresas:**

Be išlygų sutinku, kad Europolas naudotų mano nuotrauką(-as) ir su jomis susijusius apibūdinimą(-us) konkurse „Europolo tesėsaugos nuotraukų konkursas‘‘, taip pat spausdintų Europolo kalendoriuje ir skelbtų kituose leidiniuose, intranete, internete ar spaudoje.

Taip pat sutinku, kad Europolas naudotų nuotrauką(as) kitoje su jo įgaliojimais susijusioje veikloje ir šiais tikslais saugotų nuotrauką.

Suprantu, kad mano nuotrauka (-os) ir su ja (jomis) susiję apibūdinimai gali būti redaguojami prieš publikavimą.

Turiu teisę bet kuriuo metu dėl bet kokių priežasčių atšaukti savo sutikimą. Tokiu atveju nuotrauka (-os) nebebus naudojama (-os) būsimuose leidiniuose. Sutinku apie tokį sprendimą pranešti raštu.

**Parašas:**

**Data:**

***Svarbi Informacija! Prašome išsiųsti užpildytą formą   
per nuotraukų konkurso interneto svetainės puslapį***

**A forma. Autoriaus pareiškimas**

Aš, (toliau – autorius), suteikiu Europos policijos biurui (Eisenhowerlaan 73, 2517 KK The Hague) (Europolas) bei teisėtiems jo teisių perėmėjams visame pasaulyje teisę naudoti, dauginti, pritaikyti, keisti, platinti, spausdinti (arba rengti spausdinimui) bei viešai demonstruoti toliau aprašytą (-as) nuotrauką (-as):

………………………………………………………... nuotraukų skaičius

bet kokiais tikslais, įskaitant Europolo kalendorių, bet tuo neapsiribojant. Siekiant išvengti nesusipratimų, šis sąrašas apima bet kokius būsimus visuomenei teikiamus leidinius. (Įskaitant kitus šaltinius pvz.: laikraščių leidėjus)

Suprantu ir sutinku, kad nuotraukos bus / būtų naudojamos visos ar dalimis, bet kuriuo metu, kartu arba atskirai, spausdintos spalvotai ar kitaip, kad jos bus / būtų skelbiamos bet kokiomis priemonėmis, taip pat spaudoje, vaizdo medžiagoje ir (arba) internete. Šis sutikimas leidžia bet kuriuo metu pirmą ir visus kitus kartus demonstruoti ar spausdinti nuotraukas.

Esu vienintelis asmuo, kuriam priklauso visos šių nuotraukų nuosavybės teisės. Jokia nuotraukų dalis nėra paimta iš kito darbo ar juo pagrįsta, jokia nuotraukų dalis nepažeidžia autorių teisių ar kitų bet kurio kito asmens teisių, taip pat galiojančių ES ar nacionalinių teisės aktų. Europolo vykdomas atgaminimas, skelbimas, demonstravimas ar kitokios formos naudojimas jokiais būdais tiesiogiai ar netiesiogiai nepažeidžia kito asmens teisių.

Pridedu visų nuotraukoje (-ose) atpažįstamų asmenų vardus, pavardes, adresus ir telefono numerius bei jų raštiškus sutikimus, kad jų atvaizdas būtų naudojamas Europolo nurodytais tikslais.

Atsisakau bet kokios teisės tikrinti (tvirtinti) galutinį produktą ir atleidžiu Europolą nuo atsakomybės už tyčinį ar kitokį iškreipimą, keitimą ar tik dalies pateiktų elementų naudojimą, kurie gali nutikti tvarkant ar rengiant galutinį produktą.

Sutinku nereikalauti iš Europolo atlyginti nuostolius, žalą, išlaidas, mokesčius, bylinėjimosi išlaidas, išieškojimus, priteisimus, grąžintinas sumas, baudas, kitas patirtas ar atlygintinas išlaidas dėl: 1) nuosavybės ar autoriaus teisių pažeidimo, 2) šmeižikiško ar neteisėto nuotraukų turinio, 3) privatumo pažeidimo ar įsiveržimo į privačią valdą fotografuojant ar spausdinant nuotraukas, 4) kito su šiomis nuotraukomis susijusio pažeidimo.

Suprantu, kad šis dokumentas yra teisiškai įpareigojantis, ir jį pasirašau savo laisva valia.

…/…

PATVIRTINDAMAS (-A) MINĖTUS TEIGINIUS, pasirašau ir pateikiu šį sutikimą ir atleidimą nuo atsakomybės, kurie galioja nuo apačioje nurodytos datos.

**Autorius**

[Parašas]

[Vardas ir pavardė spausdintinėmis raidėmis]

[Data]

Adresas:

**Teisėsaugos institucijos sutikimas[[1]](#footnote-1)٭**

[Parašas]

[Vardas ir pavardė spausdintinėmis raidėmis]

[Užimamos pareigos]

Organizacijos pavadinimas ir adresas:

1. ٭ Reikalingas tik tuomet, jei nuotraukoje užfiksuota veikla ar įranga, kuri pagrįstai galėtų būti laikoma konfidencialia. Parašo reikalaujama kaip garantijos Europolui, kad paskelbus nuotrauką nebus pažeistos jokios atitinkamos teisėsaugos institucijos vidaus ar nacionalinės taisyklės. [↑](#footnote-ref-1)